Elva begynner ved gården Dalem og renner i vestlig retning til den munner ut i Børgin rundt tre kilometer vest for Sparbu. Nedbørfeltet består for en stor del av dyrket mark. Fra nord kommer sideelva Mæreselva, som er sterkt kanalisert og i øvre del forvandlet til et nettverk av dreneringsgrøfter. Fra sør kommer Leirelva, som har utspring i åsene sørøst for Sparbu.